# Portal de la Recerca de Catalunya

El Portal de la Recerca de Catalunya (PRC) és una iniciativa de la Secretaria d'Universitats i Recerca de la Generalitat de Catalunya, portada a terme pel CSUC conjuntament amb una comissió de treball formada per membres de les universitats catalanes i dels centres de recerca participants.
El PRC recull i difon en un únic espai els resultats de la recerca produïda a les universitats i centres de recerca catalans. Adreçat a la comunitat científica local i internacional, així com a empreses i organitzacions finançadores, el PRC fomenta l'accés obert i es basa en formats estàndards que faciliten la reutilització de les dades.
La definició del portal va començar a finals de l'any 2012 amb la coordinació del Consorci de Serveis Universitaris de Catalunya (CSUC) i després d'una etapa en accés restringit es va obrir al públic el 2016.

## Activitat

El PRC té com a finalitat visualitzar i difondre l'activitat investigadora que es duu a terme a Catalunya pel que fa a investigadors, publicacions, grups i projectes de recerca per a la comunitat científica internacional, empreses, organitzacions finançadores i públic en general, i facilitant així l'accés obert a la producció científica. A llarg termini, també té com a objectiu simplificar els processos de gestió i donar suport als d'avaluació.
El Portal de la Recerca de Catalunya hauria de beneficiar el sistema català donant visibilitat a la potencialitat del sistema en el seu conjunt. D'altra banda, quant al sistema universitari, hauria de reforçar els processos de gestió unificada de les dades de la recerca. I per acabar, incrementar l'accés i la visibilitat del treball del personal investigador.
El Portal es basa en la premissa d'aprofitar la feina feta per les universitats als seus sistemes de gestió de la recerca (CRIS) i es pretén que els treballs per al Portal redundin en millores en la gestió de la informació dins de cada institució. Aquesta tasca es realitza conjuntament a través d'acords de disposició de les dades, la captura d'informació a través de formats estàndards (CERIF) i de protocols d'interoperabilitat, l'ús d'identificadors comuns que evitin ambigüitats (per exemple l'ORCID per als investigadors) i l'afavoriment de l'accés obert a la producció científica i l'ús dels repositoris institucionals. El Portal segueix exemples i codis de bones pràctiques locals i internacionals, com ara el Portal de la Producció Científica dels Investigadors de la UPC (FUTUR), el Portal de Producció Científica de la UPF, el portal neerlandès (NARCIS) o la base de dades de recerca de Dinamarca.

## Institucions participants

El PRC compta amb 18 institucions participants, entre universitats i centres de recerca, i conté les dades de més de 10.900 mil investigadors.

### Universitats

* Universitat de Barcelona Arxivat 2016-11-17 a Wayback Machine.
* Universitat Autònoma de Barcelona
* Universitat Politècnica de Catalunya Arxivat 2016-12-01 a Wayback Machine.
* Universitat Pompeu Fabra
* Universitat de Girona Arxivat 2016-11-03 a Wayback Machine.
* Universitat de Lleida
* Universitat Rovira i Virgili
* Universitat Oberta de Catalunya
* Universitat Ramon Llull
* Universitat de Vic - Universitat Central de Catalunya
* Universitat Internacional de Catalunya
* Universitat Abat Oliba CEU

### Centres de recerca

* Vall d'Hebron Institut de Recerca Arxivat 2018-10-26 a Wayback Machine.
* Institut de Recerca i Tecnologia Agroalimentàries
* Institut Català d'Arqueologia Clàssica
* Fundació Institut Català de Recerca en Patrimoni Cultural
* Institut Català de Paleontologia Miquel Crusafont
* Centre de Medicina Regenerativa de Barcelona

## Vegeu també

* Portal de la Recerca de Catalunya: Agregant informació de procedència i institucions diverses (15es Jornades Catalanes d'Informació i Documentació, Barcelona, 10.05.18)
* Portal de la Recerca de Catalunya - Portale della Ricerca di Catalunya Arxivat 2022-04-12 a Wayback Machine. (La ricerca Toscana va in scena. Politiche in azione, Firenze, 22.11.17)

## Referències

* ↑ «El Portal de Recerca de Catalunya». CSUC - lloc web oficial. Arxivat de l'original el 2016-05-30. [Consulta: 28 novembre 2018].
* 1 2 «The Catalan Research portal: ready to go». EuroCRIS Strategic Membership Meeting [Barcelona], 2015 [Consulta: 20 juny 2016].
* ↑ «Còpia arxivada». Memòria d'activitats de 2015. CSUC, 2016, pàg. 13. Arxivat de l'original el 2016-10-01 [Consulta: 20 juny 2016]. Arxivat 2016-10-01 a Wayback Machine.
* ↑ «El Portal de la Recerca de Catalunya: agregant informació de procedència i institucions diverses». Quartes Jornades sobre Gestió de la Informació Científica (JGIC-2015) [Barcelona], 2015 [Consulta: 20 juny 2016].
* ↑ «Que treballin les dades de la recerca!». Presentació a Elsevier Library Connect [Barcelona], 2014. Arxivat de l'original el 2015-04-06 [Consulta: 20 juny 2016]. Arxivat 2015-04-06 a Wayback Machine.
* ↑ «El Portal de la Investigación de Catalunya. Una suma de información de los CRIS y los repositorios institucionales». VI Jornadas de OS-Repositorios [Universidad de Córdoba], 13-03-2015, pàg. 14.
* ↑ Anglada, Lluís; Reoyo, Sandra «A shared portal for the research output of the universities of Catalonia». 14th SELL Meeting, 2014. Arxivat de l'original el 2015-04-06 [Consulta: 20 juny 2016]. Arxivat 2015-04-06 a Wayback Machine.
* ↑ de Castro, Pablo; Jörg, Brigitte; Martinez, Albert; Buenaposada, Pablo «Guidelines for CERIF-XML Data Exchange with CSUC’s Catalan Research Portal (PRC) (Version 2.3)». CSUC, 2015 [Consulta: 20 juny 2016].
* ↑ «Bones pràctiques de les universitats catalanes per fomentar la creació i l'ús del codi ORCID entre els seus investigadors». El Blog del CSUC, 2014 [Consulta: 20 juny 2016].
* ↑ Borrego, Àngel «Sistemes d'identificació unívoca d'investigadors». Informe per al CBUC, 2013, pàg. 1-22 [Consulta: 20 juny 2016].
* ↑ «Universitats catalanes acorden l'ús de l'identificador ORCID per als seus investigadors». El Blog del CSUC, 2013 [Consulta: 20 juny 2016].
* ↑ «Més de 10.000 investigadors al Portal de la Recerca de les Universitats de Catalunya». [Consulta: 28 novembre 2018].

## Enllaços externs

* FUTUR. Portal de la Producció Científica dels Investigadors de la UPC
* Portal de Producció Científica de la UPF
* NARCIS, The gateway to scholarly information in the Netherlands
* Danish National Research Database Arxivat 2016-09-26 a Wayback Machine.